กฎกระทรวงกำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการพ.ศ. ๒๕๖๐[๑] อาศัยอำนาจตามความในมาตรา๕ วรรคหนึ่ง และมาตรา ๖๖ แห่งพระราชบัญญัติภาษีสรรพสามิต พ.ศ. ๒๕๖๐ รัฐมนตรีว่าการกระทรวงการคลังออกกฎกระทรวงไว้ดังต่อไปนี้ข้อ๑ กฎกระทรวงนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปข้อ๒ ให้แสตมป์สรรพสามิตมีสามชนิดดังต่อไปนี้(๑) แสตมป์เครื่องดื่ม(๒) แสตมป์สุรา(๓) แสตมป์ยาสูบลักษณะของแสตมป์สรรพสามิตตามวรรคหนึ่งให้เป็นไปตามที่กำหนดไว้ในหมวด ๑แสตมป์เครื่องดื่ม หมวด ๒ แสตมป์สุรา และหมวด ๓แสตมป์ยาสูบหมวด ๑แสตมป์เครื่องดื่ม ข้อ๓ แสตมป์เครื่องดื่มมี ๒ ชนิด คือ(๑) แสตมป์เครื่องดื่มสำหรับเครื่องดื่มที่ผลิตในราชอาณาจักร(๒) แสตมป์เครื่องดื่มสำหรับเครื่องดื่มที่นำเข้ามาในราชอาณาจักรข้อ ๔แสตมป์เครื่องดื่มสำหรับเครื่องดื่มที่ผลิตในราชอาณาจักร ทำด้วยกระดาษสีขาวและมีกระดาษแผ่นหลังเป็นแบบกลาสซีนพื้นผิวด้านหน้ามีลักษณะกึ่งมันวาว เป็นรูปวงกลมขนาดเส้นผ่านศูนย์กลาง ๑.๙เซนติเมตร น้ำหนักรวมของดวงแสตมป์ไม่เกิน ๑๕๐ กรัมต่อตารางเมตร มีแถบวงกลมสีน้ำเงินเข้มอยู่รอบนอกตรงกลางมีตราสัญลักษณ์กรมสรรพสามิตสีส้มพื้นหลังตราสัญลักษณ์เป็นแถบรัศมีสีส้มเข้มและสีส้มอ่อนสลับกันด้านล่างตราสัญลักษณ์มีข้อความ EXCISE DEPARTMENT สีส้มบนพื้นสีขาวระหว่างตราสัญลักษณ์และตัวอักษรมีแถบสีเขียวเข้มอยู่ทั้งสองด้าน ด้านบนตราสัญลักษณ์ถัดจากแถบวงกลมสีน้ำเงินเข้มลงมาเป็นแถบกึ่งวงกลมสีเขียวด้านซ้ายจรดตัวอักษรE และด้านขวาจรดตัวอักษร T โดยแถบกึ่งวงกลมสีเขียวนี้เมื่อมองด้านหน้าจะเห็นเป็นสีเขียวข้อ๕ แสตมป์เครื่องดื่มสำหรับเครื่องดื่มที่นำเข้ามาในราชอาณาจักรทำด้วยกระดาษสีขาวและมีกระดาษแผ่นหลังเป็นแบบกลาสซีนพื้นผิวด้านหน้ามีลักษณะกึ่งมันวาว เป็นรูปวงกลมขนาดเส้นผ่านศูนย์กลาง ๑.๙ เซนติเมตรน้ำหนักรวมของดวงแสตมป์ไม่เกิน ๑๕๐ กรัมต่อตารางเมตรมีแถบวงกลมสีแดงเข้มอยู่รอบนอกตรงกลางมีตราสัญลักษณ์กรมสรรพสามิตสีส้ม พื้นหลังตราสัญลักษณ์เป็นแถบรัศมีสีส้มเข้มและสีส้มอ่อนสลับกันด้านล่างตราสัญลักษณ์มีข้อความ EXCISE DEPARTMENT สีส้มบนพื้นสีขาวระหว่างตราสัญลักษณ์และตัวอักษรมีแถบสีเขียวเข้มอยู่ทั้งสองด้านด้านบนตราสัญลักษณ์ถัดจากแถบวงกลมสีน้ำเงินเข้มลงมาเป็นแถบกึ่งวงกลมสีเขียวด้านซ้ายจรดตัวอักษร E และด้านขวาจรดตัวอักษร T โดยแถบกึ่งวงกลมสีเขียวนี้เมื่อมองด้านหน้าจะเห็นเป็นสีเขียวหมวด ๒แสตมป์สุรา ข้อ๖ แสตมป์สุรามี ๓ ชนิด คือ(๑) แสตมป์สุราสำหรับสุราที่ผลิตในราชอาณาจักร(๒) แสตมป์สุราสำหรับสุราที่นำเข้ามาในราชอาณาจักร(๓) แสตมป์สุราสำหรับสุราที่ผลิตในราชอาณาจักรหรือนำเข้ามาในราชอาณาจักรซึ่งมีการแสดงและขายในคลังสินค้าทัณฑ์บนที่ตั้งอยู่ในสนามบินที่เป็นด่านศุลกากรเพื่อจำหน่ายให้แก่ผู้ที่เดินทางเข้ามาในราชอาณาจักรข้อ๗[๒] แสตมป์สุราสำหรับสุราที่ผลิตในราชอาณาจักรทำด้วยกระดาษสีขาวเป็นรูปสี่เหลี่ยมผืนผ้าขนาด๑.๕ x ๑๒.๕ เซนติเมตร พื้นของดวงแสตมป์พิมพ์ลวดลายป้องกันการปลอมแปลงด้วยหมึกสีน้ำเงินและสีฟ้าและมีข้อความ EXCISE DEPARTMENT พิมพ์ด้วยหมึกสีน้ำเงินกระจายอยู่ทั่วบริเวณดวงแสตมป์ด้านซ้ายและด้านขวาของดวงแสตมป์มีข้อความ EXCISE DEPARTMENT ซึ่งประกอบกันเป็นคำว่า กรมสรรพสามิต สีน้ำเงิน ตรงกลางดวงแสตมป์มีตราสัญลักษณ์กรมสรรพสามิตพิมพ์ด้วยหมึกเส้นนูนสีแดงและทางด้านซ้ายและด้านขวาของตราสัญลักษณ์มีลายไทยพิมพ์ด้วยหมึกเส้นนูนสีแดง ทางชายด้านบนของลายไทยด้านซ้ายมีอักษรกรมสรรพสามิต และด้านขวามีอักษร กระทรวงการคลัง ทางชายด้านล่างของลายไทยด้านซ้ายมีอักษรกระทรวงการคลัง และด้านขวามีอักษร กรมสรรพสามิตพิมพ์ด้วยหมึกสีแดง ด้านขวาของดวงแสตมป์มีอักษร กรมสรรพสามิตพิมพ์ด้วยหมึกสีน้ำเงิน ทางชายด้านล่างขวามีตัวเลขและอักษรแจ้งจำนวนดีกรี และขนาดภาชนะบรรจุสุราพิมพ์ด้วยหมึกสีดำทางด้านซ้ายของดวงแสตมป์มีภาพรหัสคิวอาร์พิมพ์ด้วยหมึกสีดำและมีอักษร กรมสรรพสามิต ขนาดความสูง ๐.๒๕ เซนติเมตร พิมพ์ด้วยหมึกชนิดพิเศษที่มองไม่เห็นด้วยตาเปล่าและเรืองแสงภายใต้แสงอัลตราไวโอเลตและทางชายด้านล่างซ้ายมีอักษรและตัวเลขจำนวนสิบสามหลักพิมพ์ด้วยหมึกสีดำเพื่อใช้สำหรับตรวจสอบสินค้าสุราข้อ๘[๓] แสตมป์สุราสำหรับสุราที่นำเข้ามาในราชอาณาจักรทำด้วยกระดาษสีขาวเป็นรูปสี่เหลี่ยมผืนผ้าขนาด ๑.๕ x ๑๒.๕ เซนติเมตรพื้นของดวงแสตมป์พิมพ์ลวดลายป้องกันการปลอมแปลงด้วยหมึกสีแดงและสีส้ม และมีข้อความEXCISE DEPARTMENT พิมพ์ด้วยหมึกสีแดงกระจายอยู่ทั่วบริเวณดวงแสตมป์ด้านซ้ายและด้านขวาของดวงแสตมป์มีข้อความ EXCISE DEPARTMENT ซึ่งประกอบกันเป็นคำว่า กรมสรรพสามิต สีแดง ตรงกลางดวงแสตมป์มีตราสัญลักษณ์กรมสรรพสามิตพิมพ์ด้วยหมึกเส้นนูนสีน้ำเงินและทางด้านซ้ายและด้านขวาของตราสัญลักษณ์มีลายไทยพิมพ์ด้วยหมึกเส้นนูนสีน้ำเงิน ทางชายด้านบนของลายไทยด้านซ้ายมีอักษรกรมสรรพสามิต และด้านขวามีอักษรกระทรวงการคลัง ทางชายด้านล่างของลายไทยด้านซ้ายมีอักษร กระทรวงการคลัง และด้านขวามีอักษร กรมสรรพสามิตพิมพ์ด้วยหมึกสีน้ำเงิน ด้านขวาของดวงแสตมป์มีอักษร กรมสรรพสามิตพิมพ์ด้วยหมึกสีแดง ทางด้านซ้ายของดวงแสตมป์มีภาพรหัสคิวอาร์พิมพ์ด้วยหมึกสีดำ และมีอักษร กรมสรรพสามิต ขนาดความสูง ๐.๒๕เซนติเมตร พิมพ์ด้วยหมึกชนิดพิเศษที่มองไม่เห็นด้วยตาเปล่าและเรืองแสงภายใต้แสงอัลตราไวโอเลตและทางชายด้านล่างซ้ายมีอักษรและตัวเลขจำนวนสิบสามหลักพิมพ์ด้วยหมึกสีดำเพื่อใช้สำหรับตรวจสอบสินค้าสุราข้อ๙ แสตมป์สุราสำหรับสุราที่ผลิตในราชอาณาจักรหรือนำเข้ามาในราชอาณาจักรซึ่งมีการแสดงและขายในคลังสินค้าทัณฑ์บนที่ตั้งอยู่ในสนามบินที่เป็นด่านศุลกากรเพื่อจำหน่ายให้แก่ผู้ที่เดินทางเข้ามาในราชอาณาจักรทำด้วยกระดาษสีขาว เป็นรูปสี่เหลี่ยมผืนผ้าขนาด ๒.๕ x๑๐.๐เซนติเมตร (ชนิดปรุ)ด้านซ้ายมีรูปนกวายุภักษ์สีน้ำเงิน ตรงกลางกระดาษสีขาวมีแถบบรรจุข้อมูลรหัสแท่ง(bar code) ซึ่งมีข้อมูลเกี่ยวกับชื่อสุราชนิดหรือประเภทของสุรา และชื่อคลังสินค้าทัณฑ์บนที่จำหน่ายสุราปิดอยู่บนแสตมป์สุราหมวด ๓แสตมป์ยาสูบ ข้อ๑๐ แสตมป์ยาสูบมี ๓ ชนิด คือ(๑) แสตมป์ยาสูบสำหรับยาสูบชนิดบุหรี่ซิกาแรตที่ผลิตในราชอาณาจักร(๒)แสตมป์ยาสูบสำหรับยาสูบชนิดอื่นที่ผลิตในราชอาณาจักร นอกจากบุหรี่ซิกาแรต(๓) แสตมป์ยาสูบสำหรับยาสูบที่นำเข้ามาในราชอาณาจักรข้อ ๑๑ [๔]แสตมป์ยาสูบสำหรับยาสูบชนิดบุหรี่ซิกาแรตที่ผลิตในราชอาณาจักร ทำด้วยกระดาษสีขาวเป็นรูปสี่เหลี่ยมผืนผ้าขนาด ๒.๐ x ๔.๒ เซนติเมตรพื้นของดวงแสตมป์พิมพ์ลวดลายป้องกันการปลอมแปลงด้วยหมึกสีน้ำเงินและสีฟ้า กรอบโดยรอบดวงแสตมป์มีข้อความEXCISE DEPARTMENT พิมพ์ด้วยหมึกสีน้ำเงินตรงกลางดวงแสตมป์มีภาพรหัสคิวอาร์พิมพ์ด้วยหมึกสีดำ ด้านซ้ายมีตราสัญลักษณ์กรมสรรพสามิตพิมพ์ด้วยหมึกเส้นนูนสีแดงด้านขวาเป็นรูปวงกลมมีรูปนกวายุภักษ์อยู่กลางในวงกลมด้านบนมีอักษร กระทรวงการคลัง ประเทศไทย ด้านล่างมีอักษร กรมสรรพสามิตพิมพ์ด้วยหมึกเส้นนูนสีแดง ด้านบนของดวงแสตมป์มีอักษร กรมสรรพสามิต ขนาดความสูง ๐.๓เซนติเมตร พิมพ์ด้วยหมึกชนิดพิเศษที่มองไม่เห็นด้วยตาเปล่าและเรืองแสงภายใต้แสงอัลตราไวโอเลตและทางชายด้านล่างซ้ายมีอักษรและตัวเลขจำนวนสิบสามหลักพิมพ์ด้วยหมึกสีดำเพื่อใช้สำหรับตรวจสอบสินค้ายาสูบข้อ ๑๒[๕] แสตมป์ยาสูบสำหรับยาสูบชนิดอื่นที่ผลิตในราชอาณาจักรนอกจากบุหรี่ซิกาแรตขนาดบรรจุต่ำกว่า๒๐ กรัม ทำด้วยกระดาษสีขาว เป็นรูปสี่เหลี่ยมผืนผ้าขนำด ๑.๕ x๔.๘ เซนติเมตร มีเส้นเป็นกรอบสี่เหลี่ยมโดยรอบ พื้นภายในพิมพ์เส้นลายน้ำ ภายในกรอบสี่เหลี่ยมมีลายตาข่ายด้านบนและด้านล่างตรงกลางดวงแสตมป์เป็นรูปวงกลม มีรูปนกวายุภักษ์อยู่กลาง ในวงกลมด้านบนมีอักษร กระทรวงการคลังประเทศไทย ด้านล่างมีอักษร กรมสรรพสามิต ด้านซ้ายและด้านขวาของวงกลมมีเส้นลายประดิษฐ์พิมพ์ด้วยหมึกสีส้ม ทางชายด้านซ้ายของดวงแสตมป์บรรทัดแรกมีอักษร แสตมป์ บรรทัดที่สองมีอักษร ยาสูบทางชายด้านขวาของดวงแสตมป์มีอักษร ในประเทศ ลวดลาย รูป และอักษรพิมพ์ด้วยหมึกสีส้มแสตมป์ยาสูบสำหรับยาสูบชนิดอื่นที่ผลิตในราชอาณาจักรนอกจากบุหรี่ซิกาแรต ขนาดบรรจุตั้งแต่ ๒๐ กรัม ขึ้นไป ทำด้วยกระดาษสีขาวและมีกระดาษแผ่นหลังเป็นแบบกลาสซีนเป็นรูปสี่เหลี่ยมผืนผ้าขนาด๑.๕ x ๔.๘ เซนติเมตร มีเส้นเป็นกรอบสี่เหลี่ยมโดยรอบ พื้นภายในพิมพ์เส้นลายน้ำภายในกรอบสี่เหลี่ยมมีลายตาข่ายด้านบนและด้านล่าง ตรงกลางดวงแสตมป์เป็นรูปวงกลมมีรูปนกวายุภักษ์อยู่กลาง ในวงกลมด้านบนมีอักษร กระทรวงการคลัง ประเทศไทยด้านล่างมีอักษร กรมสรรพสามิต ด้านซ้ายและด้านขวาของวงกลมมีเส้นลายประดิษฐ์พิมพ์ด้วยหมึกสีฟ้าทางชายด้านซ้ายของดวงแสตมป์บรรทัดแรกมีอักษร แสตมป์บรรทัดที่สองมีอักษร ยาสูบ ทำงชายด้านขวาของดวงแสตมป์มีอักษร ในประเทศ ลวดลายรูป และอักษร พิมพ์ด้วยหมึกสีฟ้าข้อ๑๓[๖] แสตมป์ยาสูบสำหรับยาสูบที่นำเข้ามาในราชอาณาจักรทำด้วยกระดาษสีขาวเป็นรูปสี่เหลี่ยมผืนผ้าขนาด ๒.๐ x ๔.๒ เซนติเมตรพื้นของดวงแสตมป์พิมพ์ลวดลายป้องกันการปลอมแปลงด้วยหมึกสีแดงและสีส้มกรอบโดยรอบดวงแสตมป์มีข้อความ EXCISE DEPARTMENT พิมพ์ด้วยหมึกสีแดงตรงกลางดวงแสตมป์มีภาพรหัสคิวอาร์พิมพ์ด้วยหมึกสีดำ ด้านซ้ายมีตราสัญลักษณ์กรมสรรพสามิตพิมพ์ด้วยหมึกเส้นนูนสีน้ำเงินด้านขวาเป็นรูปวงกลม มีรูปนกวายุภักษ์อยู่กลางในวงกลมด้านบนมีอักษรกระทรวงการคลัง ประเทศไทย ด้านล่างมีอักษร กรมสรรพสามิต พิมพ์ด้วยหมึกเส้นนูนสีน้ำเงินด้านบนของดวงแสตมป์มีอักษร กรมสรรพสามิต ขนาดความสูง ๐.๓ เซนติเมตรพิมพ์ด้วยหมึกชนิดพิเศษที่มองไม่เห็นด้วยตาเปล่าและเรืองแสงภายใต้แสงอัลตราไวโอเลตและทางชายด้านล่างซ้ายมีอักษรและตัวเลขจำนวนสิบสามหลักพิมพ์ด้วยหมึกสีดำเพื่อใช้สำหรับตรวจสอบสินค้ายาสูบหมวด ๔เครื่องหมายแสดงการเสียภาษีของทางราชการ ข้อ๑๔ เครื่องหมายแสดงการเสียภาษีของทางราชการสำหรับไพ่ที่ผลิตในราชอาณาจักรหรือนำเข้ามาในราชอาณาจักรทำด้วยกระดาษสีขาว เป็นรูปสี่เหลี่ยมผืนผ้าขนาด ๒.๐ x๗.๐ เซนติเมตร ตามขอบโดยรอบเป็นลายเส้นพื้นภายในขอบสี่เหลี่ยมเป็นลายเกลียวไขว้ต่อเนื่อง พิมพ์ด้วยหมึกสีฟ้าตรงกลางเครื่องหมายเป็นรูปวงกลมมีรูปนกวายุภักษ์อยู่กลางสีน้ำเงิน ด้านบนมีอักษร กระทรวงการคลังประเทศไทย ด้านล่างมีอักษร กรมสรรพสามิต ด้านซ้ายและด้านขวาของวงกลมมีกรอบสี่เหลี่ยมผืนผ้าพิมพ์ด้วยหมึกสีฟ้าและภายในกรอบสี่เหลี่ยมด้านซ้ายมีอักษร ไพ่ ด้านขวามีอักษร กรมสรรพสามิต พิมพ์ด้วยหมึกสีน้ำเงินบทเฉพาะกาล ข้อ๑๕ ให้ถือว่าแสตมป์เครื่องดื่มตามพระราชบัญญัติภาษีสรรพสามิตพ.ศ. ๒๕๒๗แสตมป์สุราตามพระราชบัญญัติสุรา พ.ศ. ๒๔๙๓และแสตมป์ยาสูบตามพระราชบัญญัติยาสูบ พ.ศ. ๒๕๐๙ ที่กรมสรรพสามิตได้ทำหรือจัดให้มีขึ้นในวันก่อนวันที่กฎกระทรวงนี้ใช้บังคับเป็นแสตมป์สรรพสามิตตามพระราชบัญญัติภาษีสรรพสามิต พ.ศ. ๒๕๖๐ และให้ใช้กับเครื่องดื่มสุรา หรือยาสูบ ตามวิธีการที่กำหนดไว้สำหรับแสตมป์นั้น ๆ แล้วแต่กรณีให้ไว้ณ วันที่ ๑๒ กันยายน พ.ศ. ๒๕๖๐อภิศักดิ์ตันติวรวงศ์รัฐมนตรีว่าการกระทรวงการคลังหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๖๖ แห่งพระราชบัญญัติภาษีสรรพสามิตพ.ศ. ๒๕๖๐ บัญญัติให้แสตมป์สรรพสามิตหรือเครื่องหมายแสดงการเสียภาษีของทางราชการมีชนิดและลักษณะตามที่กำหนดในกฎกระทรวงจึงจำเป็นต้องออกกฎกระทรวงนี้ กฎกระทรวงกำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการ(ฉบับที่ ๒) พ.ศ. ๒๕๖๒[๗]ข้อ๖ให้แสตมป์สุราสำหรับสุราที่ผลิตในราชอาณาจักรแสตมป์สุราสำหรับสุราที่นำเข้ามาในราชอาณาจักรแสตมป์ยาสูบสำหรับยาสูบชนิดบุหรี่ซิกาแรตที่ผลิตในราชอาณาจักรแสตมป์ยาสูบสำหรับยาสูบชนิดอื่นที่ผลิตในราชอาณาจักร นอกจากบุหรี่ซิกาแรต และแสตมป์ยาสูบสำหรับยาสูบที่นำเข้ามาในราชอาณาจักรตามกฎกระทรวงกำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการพ.ศ. ๒๕๖๐ที่กรมสรรพสามิตได้ทำหรือจัดให้มีขึ้นก่อนวันที่กฎกระทรวงนี้มีผลใช้บังคับยังคงใช้ได้ต่อไปหมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรแก้ไขเพิ่มเติมลักษณะของแสตมป์สรรพสามิตตามที่กำหนดไว้ในกฎกระทรวงกำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการพ.ศ. ๒๕๖๐ ที่ใช้กับสุราที่ผลิตในราชอาณาจักร สุราที่นำเข้ามาในราชอาณาจักร ยาสูบชนิดบุหรี่ซิกาแรตที่ผลิตในราชอาณาจักรและยาสูบที่นำเข้ามาในราชอาณาจักรเสียใหม่ เพื่อเพิ่มประสิทธิภาพในการจัดเก็บภาษีสรรพสามิตและการตรวจสอบปราบปรามการกระทำความผิดที่เกี่ยวข้องรวมทั้งแก้ไขเพิ่มเติมลักษณะของแสตมป์สรรพสามิตที่ใช้กับยาสูบชนิดอื่นที่ผลิตในราชอาณาจักรนอกจากบุหรี่ซิกาแรต เพื่อให้เกิดความคุ้มค่าในการบริหารจัดการแสตมป์สรรพสามิตกับจำนวนภาษีสรรพสามิตที่จัดเก็บจึงจำเป็นต้องออกกฎกระทรวงนี้ปวันวิทย์/ภวรรณตรี/จัดทำ๒๐กันยายน ๒๕๖๐พัชรภรณ์/เพิ่มเติม๒๗ธันวาคม ๒๕๖๒[๑] ราชกิจจานุเบกษาเล่ม ๑๓๔/ตอนที่ ๙๕ ก/หน้า ๒๐/๑๖ กันยายน ๒๕๖๐[๒] ข้อ๗ แก้ไขเพิ่มเติมโดยกฎกระทรวงกำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการ(ฉบับที่ ๒) พ.ศ. ๒๕๖๒[๓]ข้อ๘ แก้ไขเพิ่มเติมโดยกฎกระทรวงกำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการ(ฉบับที่ ๒) พ.ศ. ๒๕๖๒[๔]ข้อ๑๑แก้ไขเพิ่มเติมโดยกฎกระทรวงกำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการ(ฉบับที่ ๒) พ.ศ. ๒๕๖๒[๕]ข้อ๑๒ แก้ไขเพิ่มเติมโดยกฎกระทรวงกำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการ(ฉบับที่ ๒) พ.ศ. ๒๕๖๒[๖]ข้อ๑๓แก้ไขเพิ่มเติมโดยกฎกระทรวงกำหนดชนิดและลักษณะของแสตมป์สรรพสามิตและเครื่องหมายแสดงการเสียภาษีของทางราชการ(ฉบับที่ ๒) พ.ศ. ๒๕๖๒[๗]ราชกิจจานุเบกษาเล่ม ๑๓๖/ตอนที่ ๑๔ ก/หน้า ๑/๓๑ มกราคม ๒๕๖๒